Παράγοντες που σχετίζονται με την ελλιπή συμμόρφωση ασθενών κατά την αντιρετροϊκή αγωγή για την αντιμετώπιση λοίμωξης από τον ιό της επίκτητης ανοσολογικής ανεπάρκειας
Creators: name: Γκόμα, Φανή Κ.
Publisher: name: Aristotle University of Thessaloniki
Year: 2021
Subjects: HIV λοίμωξη
Συμμόρφωση
Αντιρετροϊκή θεραπεία
Προσδιοριστικοί παράγοντες
HIV infection
Compliance
Highly Active Antiretroviral Treatment
Determinants

description: Η λοίμωξη από τον ιό HIV είναι σημαντικό ζήτημα δημόσιας υγείας σε όλο τον κόσμο. Η πρόοδος στη θεραπεία της νόσου έχει αλλάξει τη φυσική πορεία της λοίμωξης από τον ιό HIV και από μια θανατηφόρα ανίατη ασθένεια της έχει προσδώσει χαρακτηριστικά μιας «θεραπεύσιμης χρόνιας ασθένειας». Αρκετά υψηλά επίπεδα συμμόρφωσης (&gt; 95%) στη φαρμακοθεραπεία κατά του ιού HIV είναι απαραίτητα για να επιτευχθεί και να διατηρηθεί η πλήρης και παρατεταμένη ιογενής καταστολή αποτρέποντας την εξέλιξη της νόσου και του θανάτου και ελαχιστοποιώντας τη μολυσματικότητα. Πρέπει να σημειωθεί ότι αυτό το ποσοστό συμμόρφωσης είναι πολύ υψηλότερο από αυτό που απαιτείται για την αποτελεσματική θεραπεία των περισσότερων άλλων μακροχρόνιων θεραπειών (περίπου 70%). Η ελλιπής συμμόρφωση μπορεί να θέσει σε κίνδυνο την αποτελεσματικότητα της θεραπείας, διότι μειώνει το ανοσολογικό όφελος, αυξάνει την εισαγωγή στο νοσοκομείο και τη διάρκεια της νοσηλείας, και έχει συσχετιστεί με την ανάπτυξη ανθεκτικών στελεχών του ιού σε αντιρετροϊκά φάρμακα. Η συμμόρφωση θεωρείται περίπλοκη συμπεριφορά, επηρεασμένη από ένα ευρύ φάσμα παραγόντων, οι οποίοι μπορούν να κατηγοριοποιηθούν σε: κοινωνικο-δημογραφικούς, σχετικούς με την υγεία, σχετικούς με τη θεραπεία, σχετιζόμενους με τον ασθενή και διαπροσωπικούς παράγοντες. Η ελλιπής συμμόρφωση είναι μία από τις πιο σημαντικές προκλήσεις για την επιτυχή μακροπρόθεσμη διαχείριση της HIV λοίμωξης και η αιτιολογία της είναι πολύπλευρη. Σκοπός της παρούσας έρευνας ήταν να καταγραφεί ο βαθμός συμμόρφωσης οροθετικών ατόμων στην αντιρετροϊκή θεραπεία και να διερευνηθεί ο ρόλος των κοινωνικό-δημογραφικών χαρακτηριστικών, των κλινικών-φαρμακευτικών χαρακτηριστικών, της κοινωνικής υποστήριξης, της κατάθλιψης και της ποιότητας ζωής στο επίπεδο συμμόρφωσης των οροθετικών ατόμων στην αντιρετροϊκή θεραπεία. Για την διερεύνηση των υποθέσεων διεξήχθη μια συγχρονική μελέτη και αναλυτικότερα μια μίξη μελέτης παρατήρησης και μελέτης συσχετίσεων. Συνολικά στην έρευνα συμμετείχαν 112 οροθετικά άτομα. Χορηγήθηκε ερωτηματολόγιο 26 ερωτήσεων σχετικό με τα δημογραφικά στοιχεία και χαρακτηριστικά που αφορούν την HIV λοίμωξη, την αντιρετροϊκή θεραπεία, τη χρήση ουσιών, αλκοόλ και το κάπνισμα. Για την αξιολόγηση της συμμόρφωσης στην αντιρετροϊκή θεραπεία χρησιμοποιήθηκε το εργαλείο Simplified Medication Adherence Questionnaire (SMAQ), για την αξιολόγηση της ποιότητας ζωής χρησιμοποιήθηκαν τα εργαλεία WHOQOL–BREF και SF-12, για την αξιολόγηση του επιπέδου κατάθλιψης χρησιμοποιήθηκε το ερωτηματολόγιο Beck Depression Inventory ενώ για την διερεύνηση του επιπέδου κοινωνικής υποστήριξης χρησιμοποιήθηκε το ερωτηματολόγιο Perceived Available Support. Τα αποτελέσματα της ανάλυσης έδειξαν ότι περίπου το 60% των ασθενών δεν έδειξαν συμμόρφωση στην αντιρετροϊκή θεραπεία. Επιπλέον, παρατηρήθηκε ότι ο κυριότερος λόγος που δεν συμμορφώνονται στην αντιρετροϊκή αγωγή είναι ότι ξεχνούν να πάρουν τα φάρμακα τους. Ενδεικτικό είναι ότι περίπου το 60% των ασθενών δήλωσαν ότι έχουν ξεχάσει στο παρελθόν τουλάχιστον μια φορά να πάρουν την αγωγή τους. Η διαμονή σε επαρχιακή πόλη και το χαμηλό εκπαιδευτικό επίπεδο είναι χαρακτηριστικά που ενισχύουν τη μη συμμόρφωση στην αντιρετροϊκή αγωγή. Η χρήση μαριχουάνας, κοκαΐνης και κεταμίνης αυξάνει την πιθανότητα μη συμμόρφωσης στην αντιρετροϊκή αγωγή. Τέλος, τα αποτελέσματα έδειξαν ότι η αύξηση της έμπρακτης υποστήριξης, η καλύτερη ποιότητα ζωής που σχετίζεται με το περιβάλλον και τα λιγότερα συμπτώματα κατάθλιψης σχετίζονται με αύξηση της πιθανότητας συμμόρφωσης στην αντιρετροϊκή αγωγή. Επιπλέον απο την έρευνα αναδείχθηκε η σημαντικότητα της καλής ποιότητας ζωής και της κοινωνικής υποστήριξης ως παράγοντες που ενισχύουν την πιθανότητα συμμόρφωσης στην αντιρετροϊκή θεραπεία.
description: HIV infection is a major public health issue worldwide. Advances in the treatment of the disease have changed the natural course of HIV infection and from a deadly incurable disease have given it the characteristics of a "treatable chronic disease". Sufficiently high levels of compliance (&gt; 95%) in HIV drug therapy are necessary to achieve and maintain complete and prolonged viral repression by preventing the progression of the disease and death and minimizing infectivity. It should be noted that this compliance rate is much higher than what is required for the effective treatment of most other long-term treatments (approximately 70%). However, many HIV-infected patients have failed to achieve or maintain the appropriate levels of compliance required to ensure prolonged viral repression, although current forms of antiretroviral therapy are considered easier than in the past. Inadequate compliance can jeopardize the effectiveness of treatment because it reduces the immune benefit, increases hospital admission and the duration of hospitalization, and has been associated with the development of resistant strains of the virus to antiretroviral drugs. Compliance is considered a complex behavior, influenced by a wide range of factors, which can be categorized into: socio-demographic, health-related, treatment-related, patient-related and interpersonal factors. Incomplete compliance is one of the most important challenges for successful long-term management of HIV infection and its etiology is multifaceted. The aim of this study was to record the degree of adherence of HIV-positive individuals to antiretroviral therapy and to investigate the role of socio-demographic characteristics, clinical-pharmaceutical characteristics, social support, depression and quality of life in HIV-positive adherents treatment. A contemporary study was conducted to investigate the cases and, more specifically, a mixture of observation study and correlation study. A total of 112 HIV-positive people participated in the research. A 26-item questionnaire on demographic data and characteristics related to HIV infection, antiretroviral therapy, substance use, alcohol and smoking was provided. The Simplified Medication Adherence Questionnaire (SMAQ) was used to assess compliance with antiretroviral therapy, WHOQOL – BREF and SF-12 were used to assess quality of life, and the Beck Depression Inventory was used to assess the level of depression. The Perceived Available Support questionnaire was used to investigate the level of social support. The results of the analysis showed that about 60% of patients showed no adherence to antiretroviral therapy. In addition, it has been observed that the main reason they do not comply with antiretroviral treatment is that they forget to take their medication. It is indicative that about 60% of patients reported having forgotten at least once in the past to receive their treatment. Living in a provincial town and low level of education are characteristics that enhance non-compliance with antiretroviral treatment. The use of marijuana, cocaine and ketamine increases the chance of non-compliance with antiretroviral treatment. Finally, the results showed that increased practical support, better environmental quality of life and fewer depressive symptoms were associated with an increased likelihood of antiretroviral compliance. In addition, the study highlighted the importance of good quality of life and social support as factors that enhance the likelihood of adherence to antiretroviral therapy.